Skijaško trčanje na Zimskim olimpijskim igrama 2014 – ekipni sprint (muškarci)
Muško ekipno takmičenje u sprintu klasičnim stilom u skijaškom trčanju na ZOI 2014. u Sočiju održano je 19. februara u u olimpijskom kompleksu za biatlon i skijaško trčanje "Laura". Zlatnu medalju osvojili su Iivo Niskanen i Sami Jauhojärvi iz Finske ispred Maksima Viljegžanjina i Nikite Krjukova iz Rusije i Emila Jönssona i Teodora Petersona iz Švedske. Tim Tscharnke, koji je predstavljao Njemačku u paru s Hannesom Dotzlerom, naletio je na Jauhojärvijeve skije u posljednjoj dionici kad je ovaj mijenjao putanju. Njemačka je uložila protest na rezultate, ali je on odbijen i rezultati su potvrđeni. Jelena Välbe, proslavljena skijašica-trkačica i predsjednica Ruskog skijaškog saveza, rekla je reporterima: "Finska bi trebala biti diskvalificirana, ali protest je već bio odbijen." U novembru 2017. Viljegžanjin je diskvalificiran zbog dopinga i Rusiji je oduzeta srebrna medalja. Ipak, 1. februara 2018. Viljegžanjinu, a time i Rusiji, vraćena je medalja nakon uspješne žalbe.